CELEX: 32005D0631
Language: bg
Date: 2005-08-29 00:00:00
Title: Решение на Комисията от 29 август 2005 година относно съществените изисквания, посочени в Директива 1999/5/ЕО на Европейския парламент и на Съвета за осигуряване на достъп на службите за действия при извънредни ситуации до локаторните маяци на системата Cospas-Sarsat (нотифицирано под номер С(2005) 3059)Текст от значение за ЕИП.

13/ 49
            
            
               BG
            
            
               Официален вестник на Европейския съюз
            
            
               159
            
         32005D0631
   
               L 225/28
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 29 август 2005 година
   относно съществените изисквания, посочени в Директива 1999/5/ЕО на Европейския парламент и на Съвета за осигуряване на достъп на службите за действия при извънредни ситуации до локаторните маяци на системата Cospas-Sarsat
   (нотифицирано под номер С(2005) 3059)
   (текст от значение за ЕИП)
   (2005/631/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 1999/5/ЕО на Европейския парламент и на Съвета от 9 март 1999 г. относно радионавигационното оборудване и далекосъобщителното крайно оборудване и взаимното признаване на тяхното съответствие (1), и по-специално член 3, параграф 3, буква д) от нея,
   като има предвид, че:
   
               (1)
            
            
               Някои локаторни маяци, като радиомаяците за индициране на местоположението при извънредни ситуации (EPIRB), действащи на честота 406 MHz и използвани със системата Cospas-Sarsat, са елемент на Световната морска система за бедствие и безопасност (GMDSS).
            
         
               (2)
            
            
               В съответствие с Решение 2004/71/ЕО на Комисията от 4 септември 2003 г. относно основните изисквания за радионавигационно оборудване, предназначено за употреба на борда на кораби, които не са предмет на Конвенция SOLAS, и за тяхното участие в Световната морска система за бедствие и безопасност (GMDSS) (2), производителите на EPIRB трябва да осигурят това оборудване да бъде проектирано да действа коректно, да отговаря на всички оперативни изисквания на GMDSS при бедствени ситуации и да осигурява ясни и стабилни комуникации.
            
         
               (3)
            
            
               Независимо от това локаторните маяци, предназначени за други цели, не са част от приложното поле на Решение 2004/71/ЕО. Тъй като се очаква тези типове Cospas-Sarsat локаторни маяци да бъдат използвани масово като маяци при бедствени ситуации, необходимо е да се осигури, че те, доколкото са част от приложното поле на Директива 1999/5/ЕО, ще бъдат проектирани така, че да действат коректно в съответствие с приетите оперативни изисквания и да отговарят на всички изисквания на системата Cospas-Sarsat.
            
         
               (4)
            
            
               Мерките, предвидени в настоящото решение, са в съответствие със становището на Комитета за оценка на съответствието на далекосъобщителни устройства и надзор на пазара,
            
         ПРИЕ НАСТОЯЩОТО РЕШЕНИЕ:
   Член 1
   Настоящото решение се прилага за локаторни маяци, предназначени да действат на честота 406 MHz и използвани със системата Cospas-Sarsat, които не попадат в приложното поле на Решение 2004/71/ЕО.
   Член 2
   Локаторните маяци, посочени в член 1, трябва да бъдат проектирани така, че да бъде осигурено тяхното коректно функциониране в съответствие с приетите оперативни изисквания при излагане в среда, в която те могат да бъдат използвани. При бедствени ситуации те следва да осигуряват ясна и стабилна комуникация с висока степен на надеждност, като отговарят на всички изисквания на системата Cospas-Sarsat.
   Член 3
   Адресати на настоящото решение са държавите-членки.
   
      Съставено в Брюксел на 29 август 2005 година.
      
         
            За Комисията
         
         Günter VERHEUGEN
         
         
            Заместник-председател
         
      
   
   
      (1)  ОВ L 91, 7.4.1999 г., стр. 10. Директива, последно изменена с Регламент (ЕО) № 1882/2003 (ОВ L 284, 31.10.2003 г., стр. 1).
   
      (2)  ОВ L 16, 23.1.2004 г., стр. 54.